CELEX: 22018D1169
Language: sk
Date: 2016-12-02 00:00:00
Title: Rozhodnutie Spoločného výboru EHP č. 231/2016 z 2. decembra 2016, ktorým sa mení príloha II (Technické predpisy, normy, skúšky a certifikácia) k Dohode o EHP [2018/1169]

23.8.2018   
               
               
                  SK
               
               
                  Úradný vestník Európskej únie
               
               
                  L 215/24
               
            
         ROZHODNUTIE SPOLOČNÉHO VÝBORU EHP
         č. 231/2016
         z 2. decembra 2016,
         ktorým sa mení príloha II (Technické predpisy, normy, skúšky a certifikácia) k Dohode o EHP [2018/1169]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Európskeho parlamentu A Rady (EÚ) 2015/2284 z 25. novembra 2015, ktorým sa zrušujú smernica Rady 76/621/EHS týkajúca sa stanovenia maximálneho obsahu kyseliny erukovej v olejoch a tukoch a nariadenie Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu (1), sa má začleniť do Dohody o EHP.
                  
               
                     (2)
                  
                  
                     Nariadením (EÚ) 2015/2284 sa zrušuje smernica Rady 76/621/EHS (2), začlenená do dohody, a preto je potrebné odkaz na ňu v rámci Dohody o EHP vypustiť.
                  
               
                     (3)
                  
                  
                     Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (4)
                  
                  
                     Príloha II k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola XII prílohy II k Dohode o EHP sa mení takto:
            
                        1.
                     
                     
                        Za bod 113 [vykonávacie nariadenie Komisie (EÚ) 2016/862] sa vkladá tento bod:
                        
                                    „114.
                                 
                                 
                                    
                                       32015 R 2284: nariadenie Európskeho parlamentu A Rady (EÚ) 2015/2284 z 25. novembra 2015, ktorým sa zrušujú smernica Rady 76/621/EHS týkajúca sa stanovenia maximálneho obsahu kyseliny erukovej v olejoch a tukoch a nariadenie Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu (Ú. v. EÚ L 327, 11.12.2015, s. 23).“
                                 
                              
                  
                        2.
                     
                     
                        Text bodu 12 (smernica Rady 76/621/EHS) sa vypúšťa.
                     
                  
         
            Článok 2
            Znenie nariadenia (EÚ) 2015/2284 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 3. decembra 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 2. decembra 2016
            
               
                  Za Spoločný výbor EHP
               
               
                  predsedníčka
               
               Bergdís ELLERTSDÓTTIR
            
         
         
            (1)  Ú. v. EÚ L 327, 11.12.2015, s. 23.
         
            (2)  Ú. v. ES L 202, 28.7.1976, s. 35.
         
            (*1)  Ústavné požiadavky neboli oznámené.